**PLA TAC**

ESCOLA LA FLORESTA

TORREFORTA

TARRAGONA

(CURS 2017 – 2018)

**ÍNDEX**

1. **Introducció 3**
2. **Materials i recursos disponibles a l’escola 4**
3. **Context social de l’escola 6**
4. **El paper dels docents 7**
5. **Les TAC al Currículum 8**
6. **Metodologia: activitats**
7. **Introducció**

Actualment, les noves tecnologies són presents dins de qualsevol context i àmbit a la nostra vida.

Vivim dins un món globalitzat, en una gran societat global. Això es degut als grans avenços tecnològics i, de manera especial, a les noves tecnologies, les quals afavoreixen el contacte de les persones arreu del món.

Les noves tecnologies han revolucionat les nostres vides. Aquest fet és molt evident en aspectes tan rellevants com la comunicació i el llenguatge. L’ús de diferents dispositius, de nous canals de comunicació i de nous llenguatges han incrementat de manera increïble les possibilitats, i la immediatesa de la comunicació entre les persones.

L’escola no pot ser aliena a aquests canvis. Cal que la pràctica docent inclogui les TIC (tecnologies de la informació i la comunicació) i les TAC (tecnologies de l’aprenentatge i el coneixement) dins del Currículum. Al mateix temps, les noves tecnologies ens ofereixen valuoses oportunitats per l’aprenentatge.

El Pla TAC (tecnologies de l’aprenentatge i el coneixement) té com a objectiu fonamental donar una resposta adient, per tal d’incloure les TIC i les TAC dins de l’educació a les escoles.

1. **Material i recursos disponibles a l’escola**

A fi de comptabilitzar els recursos materials dels que disposem cal realitzar un inventari del material del què disposa l’escola.

El Coordinador/a TAC serà el responsable d’aquest inventari, així com d’afavorir el bon funcionament de les TAC. Aquest inventari pot variar segons les necessitats de cada curs escolar.

En principi la nostra escola disposa dels següents recursos:

* 1. Un aula d’informàtica amb connexió a Internet per cable per tots els ordinadors i *wifi*. Consta de 12 equips informàtics: monitor, ordinador, teclat i ratolí. A més d’un ordenador que fem servir com a servidor al centre.
	2. Biblioteca: un ordinador amb connexió a Internet mitjançant antena *wifi.*
	3. Aula de Música: una pissarra amb projector i ordinador portàtil.
	4. Aula Polivalent (Anglès i Religió): una pissarra amb projector i ordinador portàtil.
	5. Aula de Primària al segon pis: una pissarra amb projector i ordinador.
	6. Mòdul de Primària. Aula de l’esquerra: 1 pissarra digital amb projector i ordinador portàtil. Aula de la dreta: un ordinador i un portàtil *netbook*.
	7. Mòdul d’infantil. Aula de l’esquerra: 1 pissarra amb projector i ordinador portàtil. Aula de la dreta: un ordinador *netbook* i una pantalla més gran que la d’un ordinador per a projectar.
	8. Aula d’infantil de la part de l’edifici annexa: una pissarra amb projector i ordinador *netbook*.
	9. Ordinadors: 4 a càrrec de l’Equip Directiu.
	10. Ordinadors *netbook*: 19 ordinadors portàtils per a ús del personal docent i l’AMPA.
	11. 1 altaveu que fem servir als diferents actes i festivals de l’escola.
	12. 1 càmera digital.
	13. 9 reproductors de mp3 i USB.
	14. 3 impressores – fotocopiadores, una de les qual permet escanejar.

Altres recursos

A més a més, l’escola disposa de la corresponent xarxa interna per afavorir la comunicació dins del centre i poder compartir diferents documents. I una nova plana web a NODES com, pràcticament, la resta d’escoles a Catalunya.

Mitjançant la plana web informem a la resta de la comunitat educativa de les diferents activitats i comunicats rellevants que es produeixen a la nostra escola.

Al mateix temps, la plana permet fer comentaris de manera lliure a qui la visiti sobre qualsevol article publicat. D’aquesta manera, s’afavoreix el *feedback* entre els docents, l’alumnat i la família. També, és una manera de fer més visible a l’escola i de fer-la més transparent a la resta de la comunitat educativa.

Per tant, una plana web pot ser una eina molt potent de comunicació i d’aprenentatge. De mica en mica, es pretén arribar cada vegada a més gent, afavorir l’ús de les noves tecnologies entre la resta de la comunitat educativa, inclús, ser un punt de partida per a projectes més ambiciosos com, per exemple, la creació d’un Aula Virtual.

Portals educatius a internet

Hi ha diferents portals a Internet que ens ofereixen una gran varietat d’activitats i propostes educatives pels nostres alumnes.

Són portals de fàcil accés promocionats pel Departament d’Ensenyament, i molt coneguts pels docents a Catalunya:

XTEC [www.xtec.cat](http://www.xtec.cat)

ALEXANDRIA [www.alexandria.xtec.cat](http://www.alexandria.xtec.cat)

ARC [www.apliense.xtec.cat/arc](http://www.apliense.xtec.cat/arc)

EDU.365 [www.edu365.cat](http://www.edu365.cat)

MERLÍ [www.sites.google.com/a/xtec.cat/merli](http://www.sites.google.com/a/xtec.cat/merli)

XARXA DOCENT 2.0 [www.educat.xtec.cat/](http://www.educat.xtec.cat/)

1. **Context social de l’escola**

A l’hora de desenvolupar el Pla Tac cal tenir molt en compte el context social de l’escola. Cal organitzar i gestionar els recursos del centre, però també hem de conèixer la realitat del barri que ens envolta.

La nostra escola és l’única escola dins del petit barri de La Floresta a Torreforta. La Floresta és una barriada aïllada de la resta, principalment, per una transitada carretera de diferents carrils que condiciona molt la vida i el desenvolupament del barri. A més a més, es tracta d’una barriada amb pocs recursos, espais públics o privats com ludoteques, biblioteques, etc. Aquests fets condicionen l’accessibilitat de l’alumnat a les TIC a l’espai on es podrien connectar gratuïtament al *wifi*, o fer-ne ús dels ordinadors o les videoteques, per exemple.

Encara que hi ha varietat de tipus d’alumnes, la gran majoria d’ells provenen d’un entorn social amb un nivell cultural i econòmic prou baix, inclús molt pobre. Per aquest motiu, molts d’ells no tenen ordinador a casa o connexió a Internet. Al mateix temps, els que en tenen no fan un ús educatiu de les TIC, més que res, en fan un ús lúdic: xarxes socials, jocs, etc.

Per tant, cal que tenir en compte aquest fet dins de nostra tasca educativa i donar respostes adients, com ara:

* Ensenyar destreses com l’ús del programari *office*, i utilitzar-les de manera activa a l’hora de realitzar treballs de classe.
* Fomentar l’ús de les noves tecnologies i d’espais amb TIC (biblioteques, ludoteques, etc.).
* Advertir sobre l’ús responsable de les TIC i dels seus perills.
* Tenir en compte les carències de l’alumnat a l’hora de programar tasques, tant dintre com fora del centre, com per exemple, la falta d’ordinadors, connexió a Internet, etc.
1. **El paper dels docents**

Dins de l’organigrama de l’escola hi ha la figura del coordinador/a TAC. Aquest docent és el responsable de coordinar les accions relacionades amb les TAC amb la resta de la comunitat escolar.

A la vegada, però, cal que tots els docents s’impliquin i tinguin un paper actiu a la difusió de les TIC i l’aplicació del pla TAC a l’escola.

Molts dels docents no som natius digitals, és a dir, ho hem hagut d’aprendre tot sobre les noves tecnologies i, en ocasions, aquest fet pot originar un rebuig cap a les TIC i el seu ús a la pràctica docent. A banda d’això, les TIC estan en constant evolució, així com l’aplicació d’elles a l’aprenentatge. Per això, hi ha alguns aspectes importants que els docents hem de tenir present:

* Una actitud positiva i oberta davant les TIC.
* Una correcta formació bàsica mitjançant cursos de formació, l’autoaprenentatge, per exemple.
* Generositat a l’hora de treballar en equip amb els companys, de donar ajut i del propi esforç personal per aprendre.
* Formació continuada, ja que tant les TIC com el seu ús dins de l’escola estan en constant evolució i renovació.
* Ús actiu de les noves tecnologies a nivell intern i extern.
* Promoció de les TAC fora del centre.
1. **Les TAC al Currículum**

Les competències en l’àmbit digital són considerades com a competència bàsica dintre del Currículum. Els articles 58 i 59 de la LEC (Llei 12/2009, del 10 de juliol, d’educació), promouen el seu desenvolupament curricular de manera transversal.

Les competències digitals estan dividides en quatre blocs o dimensions que ens faciliten el seu desplegament:

|  |
| --- |
| **Dimensions** |
| **Instruments****i aplicacions** | **Tractament de** **la informació i organització dels entorns** **de treball** **i d’aprenentatge** | **Comunicació interpersonal i col·laboració** | **Hàbits, cinisme i identitat digital** |

A cadascuna de les quatre dimensions li correspon una competència. En total, hi ha quatre competències assignades a les diferents dimensions digitals:

1. **Instruments i aplicacions:**
	1. **Competència 1.** Seleccionar, utilitzar i programar dispositius digitals i les seves funcionalitats d’acord amb les tasques a realitzar.
	2. **Competència 2.** Utilitzar les funcions bàsiques de les aplicacions d’edició de textos, tractament de dades numèriques i presentacions multimèdia.
	3. **Competència 3.** Utilitzar programes i aplicacions de creació de dibuix i edició d’imatge fixa, so imatge i moviment.
2. **Tractament de la informació i organització dels entorns de treball i d’aprenentatge:**
	1. **Competència 4.** Cercar, contrastar i seleccionar informació digital tot considerant diverses estratègies i entorns digitals.
	2. **Competència 5.**  Construir nou coneixement personal mitjançant estratègies de tractament de la informació amb el suport d’aplicacions digitals.
	3. **Competència 6.** Organitzar i emprar els propis entorns personals digitals de treball i d’aprenentatge.
3. **Comunicació interpersonal i col·laboració:**
	1. **Competència 7.** Realitzar comunicacions interpersonals virtuals i publicacions digitals.
	2. **Competència 8.** Realitzar activitats en grup utilitzant eines i entorns virtuals de treball col·laboratiu.
4. **Dimensió hàbits, civisme i identitat digital:**
	1. **Competència 9.** Desenvolupar hàbits d’ús saludable de la tecnologia.
	2. **Competència 10.** Actuar de forma crítica, prudent i responsable en l’ús de l es TIC, considerant aspectes ètics, legals, de seguretat, de sostenibilitat i d’identitat digital.
5. **Metodologia: activitats**

Les TIC han d’integrar-se cada vegada més dins l’aula, han de formar part de l’aprenentatge, de la mateixa manera que ho fan de la nostra vida quotidiana. Hi ha moltes activitats que podem realitzar amb els nostres alumnes i que ens poden ajudar a desenvolupar les diferents dimensions i competències digitals.

|  |
| --- |
| **Dimensió digital-1: Instruments i aplicacions** |
| Ús de càmeres i vídeos per enregistrar i documentar activitats, presentar treballs, etc. tant a classe com a la web de l’escola. |
| Creació de produccions artístiques: curtmetratges, entrevistes, música, etc. |
| Ús de les TIC per a realitzar diferents tasques de classe: dictats, expressió escrita, recull de dades, gràfiques, etc. |
| Ús de programaris per a realitzar fotografies, aplicar diferents efectes, moviments o sons. |

|  |
| --- |
| **Dimensió digital-2: Tractament de la informació i organització dels entorns de treball i d’aprenentatge** |
| Cerca d’informació, ja sigui de manera individual o en grups: plantejar preguntes, estratègies de recerca, criteris de recerca, selecció d’informació, elaboració del treball, presentació utilitzant diferents suports. |
| Portafolis digital: On l’alumnat, amb el suport del professor, podrà planificar el seu aprenentatge i, a l’hora, podrà fer un seguiment del mateix. És a dir gestionar de manera autònoma el seu entorn d’aprenentatge (EPA). |
| Algunes activitats que ens poden ajudar a desenvolupar, en especial, les competències d’aquest bloc són:*La cacera del tresor:* Es tracta de formular preguntes a l’alumnat, aquestes preguntes es podran resoldre mitjançant enllaços que portaran a diferents planes web. Es una activitat que es pot fer de manera individual o per parelles.*Webquest*: Una activitat una mica més complexa que l’anterior. També és una pràctica guiada que permet el treball col·laboratiu i on els discents han de extraure informació, seleccionar-la, ordenar-la i extreure-hi conclusions. |
| **Dimensió digital-3: Comunicació interpersonal i col·laboració** |
| Activitats encaminades a la reflexió i a la participació activa de l’alumnat mitjançant la participació individual i col·lectiva a: xarxes socials, blogs, ús del correu electrònic, Moodle, fòrum d’intercanvi d’opinions i de debat, canals com You Tube, etc. |

|  |
| --- |
| **Dimensió digital-4: Dimensió hàbits, civisme i identitat digital** |
| Comentar, cercar informació sobre aspectes bàsics de la competència: postures ergonòmiques correctes front de l’ordinador o els telèfons mòbils, temps amb l’ordinador i dispositius TIC, etc. |
| Visitar diferents planes d’Internet i aprendre que són les llicències, programari gratuït i de pagament.Aspectes legals de les descàrregues de diferents tipus de continguts a la xarxa. També, relacionats amb la publicitat o d’altres aspectes relacionats amb la visita i descàrrega de continguts a la Xarxa (programari no desitjat al nostre ordinador), etc. |